b"\n_START_ARTICLE_\nHabitatge al carrer Fusina, 13\n_START_SECTION_\nDescripci\xc3\xb3\n_START_PARAGRAPH_\nEdifici civil. Casa entre mitgeres que consta de planta baixa i tres pisos, coberta en teula ar\xc3\xa0biga a dues vessants i amb el carener paral\xc2\xb7lel a la fa\xc3\xa7ana. A la planta hi ha dos portals, un de rectangular que d\xc3\xb3na pas a l'establiment comercial i el de l'escaleta que duu la data de 1886 (reixa de ferro forjat). Els pisos segueixen una gradaci\xc3\xb3 en les dimensions segons l'al\xc3\xa7ada a cada pis s'hi obre un balc\xc3\xb3 amb llosana de pedra, barana de ferro forjat i una finestreta al costat._NEWLINE_A sota el r\xc3\xa0fec hi ha unes sanefes (greuges) i el volad\xc3\xads amb una cornisa. L'estat de conservaci\xc3\xb3 \xc3\xa9s mitj\xc3\xa0 i caldria restaurar almenys la fa\xc3\xa7ana.\n_START_SECTION_\nHist\xc3\xb2ria\n_START_PARAGRAPH_\nEdifici que segurament ja existia al segle XVIII i es convert\xc3\xad en l'actual al segle XIX com indica la dada constructiva del mateix edifici._NEWLINE_Es troba a l'eixample Morat\xc3\xb3 que el 1734 cre\xc3\xa0 la Pla\xc3\xa7a dels M\xc3\xa0rtirs com a centre del reticulat entre el carrer Manlleu i els Caputxins i entre el carrer Nou i el Passeig. El carrer Fustina seria un dels carrers intermedis d'aquest entramat com el Trinquet, Sant Antoni, Sant Sebasti\xc3\xa0..."